Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Inimesed küsivad sageli: "Mida Jumal minult ootab?
Kuidas elada nii, et Ta oleks minuga rahul
ja ma teeks asju, milleks Ta on mind kutsunud?"
Siinkohal on oluline mõista üht väga lihtsat printsiipi.
Jumala tahe on, et ülistaksid ja kummardaksid Teda
absoluutselt igas eluolukorras.
See tähendab elada ja käituda selliselt,
et see toob Talle au.
Kui häälestad oma südame ja meeled seda tegema,
muutes selle oma ülimaks palveks
ja uurid samas ka Jumala Sõna, et teada Tema tõde.
Tarkus tähendab tõe rakendamist, mistõttu kui teed seda kõike,
leiad end ka elamas võidukat ja Jumalale meelepärast elu
ja Jumalal on sinust kohe kindlasti hea meel.
Ühtlasi võtab Jumal hoolt kogu su ülejäänud elu eest,
olles su kaitsja
ja pakkudes sulle juhatust ning inspiratsiooni.
Nii näed ka, kuidas su elu joondub Jumala korra järele.
Milles aga peitub selle võti?
Sinu igatsuses ülistada ja kummardada Teda.
Ja saatan teab seda paremini kui keegi teine,
kui väga Juma igatseb, et Teda ülistaksid.
Seetõttu ongi saatan kõigi Jumala ülistajate vastu,
vihates seda rohkem kui midagi muud.
Näeme seda ka täna,
kui jätkame Ilmutuse 13. peatüki uurimisega.
Nii palungi teil avada Ilmutuse 13. peatüki,
minnes hetkeks tagasi 7. salmi juurde.
Nägime seal eelmine kord midagi, mis on paljude jaoks üllatav.
Seal on öeldud, et lõpuaegadel tõuseb esile üks kurjuse impeerium,
mis pilkab Jumalat
ja on nii oma olemuselt kui suhtumiselt Jumala asjade vastu.
Kui Jumal ütleb, et miski on hea, näeb see impeerium seda halvana.
Kui Jumal ütleb, et miski on halb,
võtab see impeerium selle täiega vastu.
Ühtlasi nägime ka eelmises saates,
et see impeerium sõdib Jumala pühade ehk usklike vastu.
Paljud kristlased arvavad,
et see puudutab Vana Testamendi inimesi ja Iisraeli.
See impeerium läheb ka Iisraeli vastu sõtta,
kuid siin on väga selgelt näha, et siin käib jutt sõjast usklike vastu.
Nende vastu, kelle elu tunnistab Jeesusest.
Vaatame edasi Ilmutuse 13:8.
Kes kummardavad seda impeeriumi ja koletist, selle valitsejat?
"Teda hakkasid kummardama kõik, kes ilmamaal elavad"
Taaskord, me näeme ikka ja jälle Ilmutuse raamatus,
kuidas väljend "need, kes ilma peal elavad"
ei oma mingit pistmist inimeste füüsilise asukohaga.
See on seotud sellega, kuhu nad kuuluvad.
On nad pühendunud sellele maailmale või on nad taevakodanikud?
Jah, viimased elavad ka siin maa peal,
aga nad on pühendunud Jumala Kuningriigile.
Seega need, kes on ilmaliku mõtteviisiga
ja elavad oma lihaliku loomuse järgi;
kes elavad selle maailma ja mitte Jumala standardite järgi,
nad ei ole kuulekad Jumalale ja kummardavad hoopis metsalist.
Miks?
Sest metsaline räägib neile just neid asju,
mida nad kuulda tahavad
ja pakub maailmale lühikese ajaga õitsengut ja turvatunnet.
Ühtlasi laseb ta inimestel mõnda aega teha seda, mis neile õige tundub.
Kuid peale nö võltsõnnistusi, mida ta maailmale ja Iisraelile pakub,
ilmutab ta oma tõelist palet ja tahtmist.
Me räägime ju impeeriumist, mida valitseb saatan.
Saatan, kes heideti välja taevast.
Jesaja raamatus on öeldud,
et saatan tahtis seada oma trooni kõrgemale Jumala omast.
Ta tahtis ise olla nr. 1 ja kõigi poolt ülistatud.
Kes saatan on?
Ta oli kunagi ingel, kes juhtis taevas Jumala ülistamist,
kuid kes hakkas siis mässama selle vastu,
sest ta tahtis ise olla ülistatud.
Ja selleni kogu see lugu taandubki.
Mida saatan siis teeb?
Oleme juba näinud, et ta saab petma maailma
ja neid, kes selles elavad ehk kes järgivad maist mõtteviisi.
Vaatame uuesti Ilmutuse 13:8:
"Teda hakkasid kummardama kõik, kes ilmamaal elavad,
kelle nime ei ole maailma rajamisest saadik kirjutatud
tapetud Talle eluraamatusse."
See puudutab neid, kel pole isiklikku suhet tapetud Tallega
Kes aga see tapetud Tall on?
Ilmselgelt Jeesus Kristus.
Need, kel ei ole Jeesuse verd ja kes pole selle kaudu uuestisündinud
Kes iganes on Kristuses, on uus loodu.
See aga tähendab nii meelte lunastust kui uuendust.
Me peame omama Kristuse meelt,
nii et kui kõik need asjad hakkavad sündima,
oleksime me võimelised eristama, kes on mille taga;
võimelised eristama saatana loomust ja petlikke võtteid
ning mitte kummardama teda.
Meie, kes me kuulume Jeesusele
ja kelle nimed on eluraamatusse kirja pandud.
Ilmutuse 13:9: "Kui kellelgi on kõrv, siis ta kuulgu!"
Seda kutset on oluline mõista.
Mäletate, oleme rääkinud sellest,
kuidas Ilmutuse raamat kasutab kirjanduslikke vahendeid ja võtteid,
et edastada meile tõde.
Seega, tuleb teile see lause tuttav ette?
"Kui kellelgi on kõrv, siis ta kuulgu!"
Sama lauset kasutatakse
seitsme erineva koguduse puhul Ilmutuse 2-3. peatükis.
Seal on igale seitsmele kogudusele oma kiri,
mis lõppeb alati lausega: "Kellel kõrv on, see kuulgu!"
Nii püüab Johannes edastada meile ka 13. peatükis,
et kõik see tekst on mõeldud usklike kogukonnale
ehk neile, kes on kutsutud välja sellest maailmast.
Mida see tähendab?
See on see, mida "ekklesia" ehk "kogudus" tähendab -
rahvast, kes on kutsutud välja sellest maailmast taevariiki.
Me kuulume taevariiki, elades siin maa peal vaid ajutiselt.
Me oleme kui teelised ja võõrad siin maailmas.
See ongi see, millest siin räägitakse.
Ilmutuse 13:9: "Kui kellelgi on kõrv, siis ta kuulgu!"
ehk teisisõnu: "Ma räägin kogudusele."
Salm 10: "Kui keegi peab vangipõlve minema,
siis vangipõlve ta läheb.
Kui keegi peab tapetama mõõgaga, siis mõõgaga ta tapetakse.
Siin olgu pühadel kannatlikkust ja usku!"
See on nii oluline salm,
et siin tuleb küll peatuda, et seda paremini mõista.
Oleme juba kahes eelmises saates näinud,
kuidas uskmatud juudid põgenevad lõpuaegadel kõrbesse.
Miks?
Sest kui juut, kes pole Jeesust vastu võtnud, sureb..
Piiblis on öeldud:
"Inimesele on määratud korra surra ja siis tuleb kohus."
Seega, kui selline inimene sureb, on see kohutav.
Miks?
Sest nad lähevad igavesse hukatusse.
Seega kästakse juutidel põgeneda kõrbesse,
kus Jumal hoiab neid alal, et tuua neid usku.
Kuid see pole Ta sõnum usklikele ja kogudusele.
Me ei pea sattuma vangipõlve ega võitlema mõõgaga,
vaid me peame püsima kindlana.
Miks?
Vahet pole, mida saatan teeb me ihuga.
Vahet pole, mida ta meilt füüsilises mõttes röövib,
sest me ei saa nõtkutama oma põlvi ega tunnistama midagi muud,
kui vaid seda, et Jeesus on Issand.
Tema on kuningate Kuningas ja isandate Issand.
Seega siin öeldu ütleb meile, et me ei pea põgenema ega võitlema,
sest meie võitlus ei käi nagunii liha ja vere vastu.
Mida me siis tegema peame? Vastu pidama.
Kuidas me seda teeme?
Vaatame 10. salmi lõppu.
"Siin olgu pühadel kannatlikkust ja usku!
See puudutab neid, kes on Jumala poolt pühitsetud
ja pandud kõrvale Tema eesmärkide täitmiseks.
Mida see aga tähendab?
Seda, et oleme ka valmis surema oma usu eest.
Matteuse 24:9-14 räägib väga selgelt,
kuidas meid kiusatakse taga me usu tõttu Jeesusesse.
See ei puuduta vaid aega,
mil teine tempel sai 70. AD taasehitatud,
vaid see kõik on seotud lõpuaegadega.
Liigume edasi Ilmutuse 13:11 juurde, mis on võtmetähtsusega.
Kuigi olen maininud antikristust,
käib tegelikult jutt metsalisest kui impeeriumist.
Me ei tea antikristuse kohta midagi,
kuigi ta loomuse kohta on teatud vihjeid
ja see loomus iseloomustab ka seda impeeriumi.
Miks ma nii ütlen?
Vaatame Ilmutuse 13:11,
kus Johannes edastab endiselt nähtud ilmutust:
"Ma nägin maast üles tulevat teist metsalist"
Pange nüüd tähele erinevust.
Rääkides merest, mõtleme kohe ebastabiilsusele.
Asjadele, mis pole stabiilsed ja korrapärased
ehk teisisõnu - valitseb kaos.
See on ka see, millest Jeesus räägib Matteuse 24:6-8.
Sõjad, kuuldused sõdadest, näljahädad jne.,
mis toovad kaasa sotsiaalse kaose, poliitilise ebastabiilsuse,
majandus- ja finantslanguse.
Inimesed on kõike seda nähes meeleheitel
ja nad otsivad teistsuguseid valitsejaid,
kellest keegi ei vea samas välja.
Nii näeme Ilmutuse raamatust,
kuidas korraga tõuseb esile uus valitsus.
See tõsueb üles ja valitseb kogu maailma üle,
tuues lühiajalist stabiilsust,
aga samas ka väljundid antikristuse esile tulekuks.
Ja see on see, millest me Ilmutuse 13:11 räägime.
Miks ma seda väidan?
Vaatame 11. salmi:
"Ma nägin maast üles tulevat teist metsalist,
sel oli kaks sarve otsekui tallel"
See on ilmselgelt antikristus,
kes tõuseb esile selle impeeriumi kaudu
ja saab olema selle juht.
See kurjuse impeerium toob endaga kaasa stabiilsuse
ja antikristus saab võimule, juhtides kogu seda impeeriumi.
"...sel oli kaks sarve otsekui tallel
ning ta rääkis nagu lohe."
See tähendab, et ta ei räägi mitte Jumala sõnu,
aga lohe ehk saatana sõnu.
Salm 12: "Ta tegi kõik esimese metsalise meelevallaga"
Mida see tähendab?
Piibellikus keeles tähendab see,
et ta saab valitsema kogu impeeriumi üle.
Tal saab olema meelevald
selle impeeriumi ehk esimese metsalise üle
ja "ilmamaa ja need, kes seal elavad"
Mäletate - ilmamaa elanikud.
"...ilmamaa ja need, kes seal elavad, kummardaksid esimest metsalist,
kelle surmahaav oli paranenud."
Pean siinkohal peatuma hetkeks,
sest me näeme siin juba teist korda seda surmahaava.
See viitab impeeriumile,
mille osas maailm arvas, et see sai täielikult hävitatud,
aga mis samas tõuseb taas pildile.
Tegu on hävitava, kurjust täis
ja maailma poolt soovimatu impeeriumiga,
mis tõuseb taas esile.
Maailm on rabatud sellest ega suuda sellele vastu seista.
Maailm on šokeeritud selle üleloomulikust väest
ja samas me näeme,
kuidas maailm alistub sellele ja kummardab seda.
Millega me tänast saadet alustasime?
Sellega, kui oluline ülistus ja kummardamine on.
Sellega, et õige on kummardada Jumalat, mitte saatanat.
Seal pole mingit vahepealset varianti.
Tahan, et mõistaksite, kui peaksite elama selle ajastu lõpuni,
siis te ka näete, et seal pole mingit vahepealset varianti.
Te kas kummardate Jumala Talle või langenud talle, antikristust.
Muud varianti pole,
sest kui te ei kummarda, tapetakse teid ära.
See on see, mida peagi Piiblist näeme.
Nii tahan, et mõistaksime üheskoos, et kummardamises peitub võti
ja impeerium, mille arvasime hävinud olevat,
tõuseb taas esile.
See tõsiasi on ülimalt oluline, kui jõuame Ilmutuse 17. peatükini,
sest seal seisame silmitsi ühe väga olulise küsimusega.
Mäletate, kui palju päid sellel metsalisel on?
Seitse.
Rääkisime sellest möödunud saates ja räägime uuesti 17. peatükki jõudes,
aga vaatame need veel korra üle.
Nendeks peadeks on: Egiptus, Süüria, Babülon,
meedlased-pärslased üheskoos,
Kreeka, Rooma
ja seitsmendana see salapärane, väga tugev, võimas ja unikaalne,
millest Taaniel räägib.
Samas me saame nägema,
et selle seitsmenda riigi valitsusaeg on kõige lühem
ja siis on ta aeg läbi.
Samas aga näeme me Ilmutuse 17. peatükis,
kuidas see seitsmes riik, mis hävitati,
saab samas olema kaheksas ja ühtlasi viimane impeerium.
Uurime seda kõike põhjalikumalt 17. peatükki jõudes.
Seetõttu ongi selle ühe pea tapmine väga oluline teema.
Kuid vaatame edasi Ilmutuse 13:13.
Rääkisime juba sellest,
kuidas Jumal laseb neil, kes ei usu Temasse, ei alistu Talle
ja kes mässavad tõe vastu,
saada petetud oma uskmatuse tõttu.
Jumal laseb neil saada petetud. Miks?
Vaatame Ilmutuse 13:13, kus on siis juttu antikristusest.
"Ja ta tegi suuri tunnustähti,
nõnda et ta lasi ka tule taevast maa peale maha tulla
inimeste silme ees"
Tahan, et näeksite siin midagi.
On ülimalt oluline, et mõistaksime seda piibellikku tõde.
Jõudes lõpuaega keset erinevaid võitlusi ja sõdasid,
millest räägib ka Ilmutuse 16. peatükk
või keset kohutavaid nuhtlusi, mis tabavad maad
ja millest samuti räägitakse Ilmutuse 16. peatükis,
siis paljud inimesed tahavad rääkida neist asjadest
maiste, loomupäraste terminite kaudu.
Nii väidavad nad näiteks, et tegu on tuumasõjaga,
viidates Piiblis teatud kirjeldustele,
öeldes: "Need viitavad erinevatele relvadele
või seda sorti lennukile, helikopterile või tankile."
See kõik aga on ajuvaba, sest mida Jumal tahab teha?
Jumal tahab ilmutada end kindlal ja ümberlükkamatul moel,
mistõttu Ta saab tegema üleloomulikke asju,
mille osas ei saagi olla muud järeldust, kui et: "Jumal on selle taga."
Näeme veidi hiljem, kuidas inimesed sellele tõele reageerivad.
Mida aga saatan läbi antikristuse teeb?
Võltsetteasteid.
See on see, mida saatan teeb, sest ta on valede ja pettuste isa.
See on ka see, mida me siin näeme.
Saatana teod saavad kinnitama tema ebaõigsust,
samas kui Jumala teod kinnitavad Tema õigsust.
Jumala õiglased teod
tulevad järgnevates peatükkides ikka ja jälle esile.
Vaatame veelkord Ilmutuse 13:13:
"Ja ta (st saatan) tegi suuri tunnustähti,
nõnda et ta lasi ka tule taevast maa peale maha tulla
inimeste silme ees"
Ja mis oli selle tulemus?
"...ning ta eksitas" Keda?
"Ilmamaa elanikke."
See fraas kordub siin ikka ja jälle.
Ühtlasi on see alati seotud teemaga: ilmamaa elanikud ja taeva elanikud;
jumalariigi meelsed ja need, kes seda pole.
Need, kes on maise meelsusega ja elavada lihaliku loomuse järele,
saavad ekistatud tunnustähtedega,
mis antikristusele on antud teha metsalise ees.
Ta teeb erinevaid tunnustähti ilmamaa elanike ees,
öeldes: "Ma teen neid imesid
ja see on see, kuidas peate neile reageerima:
"Peate tegema ühe kuju." (salm 14).
Me teame piibellikus kontekstis,
et meil pole luba teha ebajumalakujusid
ja see on just see, millest siin räägime,
kus siin on käsk teha metsalisele kuju.
Mida see kõik tähendab?
See tähendab lojaalsuse vannet ja see on see, mida antikristus tahab.
Meil saab olema valik -
kas elada lojaalselt Jeesusele, Jumala Tallele
või elada sunnitult antikristusele - võlts-Messiale, kurjuse impeeriumile.
Olles aga osa sellest kurjuse impeeriumist,
hakkate te ületama teatud põhiasju Jumala seadustes.
Te teete kuju, mis on keelatud.
Ilm.13:14: "...kuju metsalisele, kellel oli mõõgahaav
ning kes oli tõusnud ellu.
Talle anti meelevald anda vaimu metsalise kujule,
et ka metsalise kuju räägiks ja teeks,
et tapetaks igaüks, kes ei kummarda metsalise kuju."
Siin on see võti.
Te kas kummardate ebajumalat ja järgite antikristuse korraldusi
või te järgite Jeesuse korraldusi.
Mingit vahepealset varianti pole.
Kõik see taandub kummardamisele ja ülistamisele.
See on see, mida saame nägema.
Kui see impeerium alles tõuseb esile,
saab sel olema väga mitmetahuline lähenemine
ülistusele ja kummardamisele.
Iga inimene võib kummardada, keda iganes soovib.
Kuid mitte kauaks.
Kui antikristus saab võimule,
keelab ta ära kõikvõimalikud muud kummardamised
ja inimesed saavad ülistada vaid seda kuju,
mil on selle impeeriumi silmad.
Selleks, et neid näha,
peab kummarduma ja ülistama seda kuju,
vandudes lojaalsust sellele metsalisele.
See on see, mida Piibel püüab siin öelda.
Vaatame Ilmutuse 13:15:
"Talle (st sellele impeeriumile)
anti meelevald anda vaimu metsalise kujule,
et ka metsalise kuju räägiks ja teeks,
et tapetaks igaüks, kes ei kummarda metsalise kuju.
Ja ta tegi, et kõik - pisikesed ja suured,
rikkad ja vaesed, vabad ja orjad -
võtaksid endale märgi oma paremale käele
või oma otsaette."
Tegu on siis metsalise märgiga.
Mis see veel on?
Vaadake, mida siin öeldakse.
Märgi kas oma paremale käele või otsaette.
Mäletate, kui ma ütlesin,
et kord tuleb esile kõik see, mida Jumal ei soovi.
Üks Piibli korraldusi...
Kui teil on juudi taust, siis te teate sõna "tefilin".
Tegu on nahast karbikesega, mille sees on
Jumala käske puudutavad Piibli kirjakohad
ja me seome selle karbikese nii oma käele kui otsaesisele.
Miks?
Käsi on seotud tööga, otsaesine aga mõttetööga.
See tähendab seda,
et peame nii mõtlema kui tegutsema vastavalt Jumala korraldustele.
Mida aga saatan teeb?
Ta on võltsija.
Ta võtab need samad kohad,
kus meil peaks olema nii käel kui otsaesisel Jumala korraldused
ja tahab kinnitada sinna metsalise märgi.
Vaadake, mida Ilmutuse 13:17 ütleb:
"...ning et keegi muu ei tohiks osta ega müüa
kui vaid see, kellel on märk, kas metsalise nimi või tema nime arv."
Sa võid olla kõige rikkam inimene, omades kõiki vahendeid,
aga kui sa ei võta endale metsalise märki,
ei saa sa osta ega müüa midagi.
Sa ei saa kaubelda.
Miks?
Selleks, et seada usklikud olukorda, kus nad sõltuks täielikult Jumalast
ja mitte omaenda vahenditest või rahast.
Sõltuks kõiges täielikult Jumalast.
See on see, kuhu seisu Jumal tahab meid panna,
et näeksime, et Ta on usaldusväärne ja suudab kanda hoolt me eest.
Lõpetame salmiga 18:
"Siin olgu tarkust!
Kellel on mõistust, see arvutagu välja metsalise arv,
sest see on inimese arv,
ja tema arv on kuussada kuuskümmend kuus."
See on olulise tähtsusega number.
Siin salmis öeldi: "Siin olgu tarkust!" ja: "Kellel on mõistust"
Tõde on see, et kui need asjad hakkavad sündima,
siis neil, kel on tarkust,
need on ka võimelised eristama ära nii selle numbri, kui kes on selle taga,
sest selle taga on inimesed.
Me tänane aeg on läbi,
aga me jätkame järgmises saates Ilmutuse 14. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas